cyanic-selkie/wikianc huggingface dataset:
Բաքոս (Միքելանջելո)
Նկարագիր
Այս երկումետրանոց արձանախումբը նախատեսված է բոլորածիր դիտման համար։ Միքելանջելոն պատկերել է գինովցած աստծուն և նրա ուղեկից սատիրին։ Թվում է, թե Բաքոսը ուր որ է բերանքսիվայր կընկնի, նա տարուբերվում է, սակայն պահպանում է հավասարակշռությունը՝ հետ հակվելով։ Աստծո հայացքն ուղղված է դեպի գինու գավաթը և թվում է, թե չափազանց սիրահարված է մարդկությանը իր իսկ կողմից նվիրած պարգևին։ Մեջքի մկանները լարված են, սակայն որովայնի և ազդրերի թուլացած մկանները վկայում են հոգևոր թուլության մասին։
Գինդայեր (այլ կիրառումներ)
Գինդայեր անվանումը կարող է ունենալ հետևյալ կիրառումները․
Բաքոս (Միքելանջելո)
Նկարագիր
Հոլանդացի նկարիչ Մարթեն վան Հեմսքերքի նկարում (ստեղծված 1532-1535 թվականներին) արձանի ձեռքն ու առնանդամը բացակայում են։ Ձեռքն ու գավաթը վերականգնվել են 1550-ականների սկզբներին։
Այս արձանը հիշատակվում է Միքելանջելոյին նվիրված չեխ գրող Կարել Շուլցի «Քար և ցավ» կենսագրական վեպում.
Ըստ հայ խորհրդային արվեստաբան, ԽՍՀՄ ԳԱ թղթակից անդամ Վիկտոր Լազարևի «Բաքոսը» «Միքելանջելոյի ամենաքիչ ինքնուրույն աշխատանքներից է, քանի որ պարզ երևում է անտիկ կերտարվեստի ազդեցությունը։
Արտաքին հղումներ
Կատեգորիա:1497 քանդակներ Կատեգորիա:Միքելանջելոյի ստեղծագործություններ Կատեգորիա:Քանդակագործություն
Ֆոս դու Իգուասու
Ֆոս դու Իգուասու (պորտուգալերեն՝ Foz do Iguaçu. պորտուգալերենից թարգմանած՝ նշանակում է Իգուասուի գետաբերան), քաղաք Բրազիլիայի Պարանա նահանգի ծայր արևմուտքում՝ Իգուասուի ջրվեժի մերձակայքում, նահանգի վարչական կենտրոնից՝ Կուրիտիբայից մոտավորապես 650 կիլոմետր հեռավորության վրա։ Նահանգում մեծությամբ յոթերորդ բնակավայրն է։ Բնակչության թվաքանակը՝ շուրջ 265,000։
Իգուասուի ջրվեժների համակարգը, որ գտնվում է Բրազիլիայի և Արգենտինայի սահմանի վրա, բաղկացած է 257 առանձի ջրվեժներից և հռչակվել է որպես նոր ժամանակների աշխարհի բնության յոթ հրաշալիքներից մեկը ։
Համառոտ տեղեկատվություն
Քաղաքի բնորոշ հատկանիշներն են համարվում վերին աստիճանի զարգացած զբոսաշրջությունը և մշակութային բազմազանությունը։ Այստեղ ապրում են շուրջ 80 ազգությունների ներկայացուցիչներ. մեծ թիվ են կազմում հատկապես իտալացիները, պորտուգալացիները, արաբները, չինացիները, պարագվայցիները, արգենտինացիները։ Ֆոս դու Իգուասուն ներառված է եռազգային մի տարածաշրջանում՝ սահմանակցելով արգենտինական Պուերտո Իգուասուին և պարագվայական Սյուդադ դել Էստեին։ Քաղաքային բյուջեի գլխավոր աղբյուրը զբոսաշրջությունն է՝ առևտրով և այլ ծառայությունների մատուցմամբ հանդերձ ։
Ուսումնասիրությունների արդյունքները վկայում են, որ Ֆոս դու Իգուասուն զբոսաշրջային այցելությունների տեսակետից երկրորդ տեղն է գրավում Բրազիլիայում՝ զիջելով միայն երկրի մայրաքաղաք Ռիո դե Ժանեյրոյին ։ 2010 թվականին քաղաքն արժանացել է Բրազիլիայի զբոսաշրջության նախարարության սահմանած մրցանակներից տասին ։ Բրիտանական The Guardian-ը Ֆոս դու Իգուասուն համարում է զբոսաշրջային լավագույն երթուղին բրիտանացիների համար, իսկ ամերիկյան CNN հեռուստատեսային ցանցը բրազիլական այդ քաղաքին տեղ է հատկացնում առավել ռոմանտիկ 14 երթուղիների շարքում ։
Ֆոս դու Իգուասուի մոտ են կառուցվել Իտայպու ամբարտակը և աշխարհի՝ հզորությամբ երկրորդ հիդրոէլեկտրակայանը, որը զիջում է միայն չինական Երեք կիրճերի ամբարտակին ու հէկին։ 20 գեներատորներով և 14.000 մեգավատտ հզորությամբ՝ այն ապահովում է Բրազիլիայում սպառվող էլեկտրաէներգիայի շուրջ 15%-ը և Պարագվայում սպառվող էլեկտրաէներգիայի 86%-ը ։
Քաղաքում, ըստ բրազիլական չափանիշների, ցածր է հանցավորության մակարդակը ։
Պատմություն
1549 թվականին իսպանացի ճանապարհորդ-հետազոտող Կաբեսա դե Վական հայտնաբերել է ջրվեժները և չափազանց տպավորված՝ անվանել Quedas de Santa Maria: Ավելի ուշ վերանվանել են Quedas del Iguazu՝ գործածելով տեղաբնիկ հնդկացիական գուարանի ցեղի տված անվանումը ։
Արտաքին հղումներ
Կատեգորիա:Բրազիլիայի քաղաքներ Կատեգորիա:Բրազիլիայի բնակավայրեր
Երևանի քաղաքապետ
Երևանի քաղաքապետ, Հայաստանի մայրաքաղաքի՝ Երևանի գործադիր իշխանությունների ղեկավար։ Երևանի քաղաքապետ կարող է դառնալ 30 տարին լրացած, Հայաստանի քաղաքացիություն ունեցող և ավագանու անդամ համարվող այն անձը, որը չունի այլ պետության քաղաքացիություն։ Քաղաքապետը չի կարող զբաղվել ձեռնարկատիրական գործունեությամբ, զբաղեցնել այլ պաշտոն պետական կամ տեղական ինքնակառավարման մարմիններում կամ առևտրային կազմակերպություններում, կատարել վճարովի այլ աշխատանք, բացի գիտական, մանկավարժական և uտեղծագործական աշխատանքից։
Աղբյուրներ
Կատեգորիա:Ցանկեր:Հայաստան
Արեգ Գալստյան (պետական գործիչ)
Արեգ Արեգի Գալստյան (ծնվ. ), ՀՀ պետական գործիչ, ՀՀ էներգետիկայի և բնական պաշարների նախարարի տեղակալ։
Պարգևներ և աստիճաններ
Անկուսակցական է։ Ամուսնացած է, ունի երկու զավակ։
Ծանոթագրություններ
Կատեգորիա:Հայ էներգետիկներ Կատեգորիա:Անանիա Շիրակացու մեդալակիրներ Կատեգորիա:Տեխնիկական գիտությունների թեկնածուներ
Արթուր Չիլինգարով
Արթուր Նիկոլայի Չիլինգարով (Артур Николаевич Чилингаров, ), հայազգի մեծանուն բևեռախույզ, գիտնական, հասարակական-քաղաքական գործիչ։ Աշխարհագրական գիտությունների դոկտոր (2003)։ ՀՀ ԳԱԱ արտասահմանյան անդամ (2003), Պետական ծովային ակադեմիայի պատվավոր պրոֆեսոր (2002)։ Խորհրդային Միության հերոս (1985, Անտարկտիդայի մոտ «Միխայիլ Սոմով» սառցահատի փրկարարական արշավախումբը ղեկավարելու համար)։
Կենսագրություն
Արթուր Չիլինգարովն ընդգրկված է Գինեսի ռեկորդների գրքում՝ որպես միակ բևեռախույզը, որ 6 ամսվա ընթացքում եղել է Երկրի երկու բևեռներում ։ Եղել է ՌԴ Պետդումայի հինգ գումարումների պատգամավոր, Պետդումայի փոխնախագահ։
Գիտական գործունեություն
Հիմնական աշխատությունները վերաբերում են Արկտիկայի և Անտարկտիկայի յուրացման հիմնախնդիրներին, արկտիկական նավագնացության ապահովման նոր ձևերի ներդրմանը, ծովային ափամերձ սառցաշերտերի վրա բեռնման–բեռնաթափման աշխատանքների նոր մեթոդների մշակմանը ։
Արտաքին հղումներ
Կատեգորիա:Սանկտ Պետերբուրգ քաղաքում ծնվածներ Կատեգորիա:Հայ գիտնականներ Կատեգորիա:Հայ բևեռախույզներ Կատեգորիա:Խորհրդային բևեռախույզներ Կատեգորիա:ՀՀ ԳԱԱ արտասահմանյան անդամներ Կատեգորիա:Խորհրդային Միության հերոսներ Կատեգորիա:Սուրբ Մեսրոպ Մաշտոցի շքանշանի ասպետներ Կատեգորիա:ԽՍՀՄ Պետական մրցանակի դափնեկիրներ Կատեգորիա:Ռուսաստանի Դաշնության հերոսներ Կատեգորիա:Աշխատանքային կարմիր դրոշի շքանշանի ասպետներ Կատեգորիա:Աշխարհագրական գիտությունների դոկտորներ Կատեգորիա:Ռուսաստանի պետական դումայի անդամներ Կատեգորիա:Գյումրու պատվավոր քաղաքացիներ Կատեգորիա:Հայ հասարակական գործիչներ Կատեգորիա:Հայ քաղաքական գործիչներ Կատեգորիա:Խորհրդահայեր Կատեգորիա:«Միասնական Ռուսաստան» կուսակցության անդամներ Կատեգորիա:Ռուսաստանի Դաշնության Պետական դումայի 1-ին գումարման պատգամավորներ Կատեգորիա:Հայ ճանապարհորդներ Կատեգորիա:Հայ աշխարհագրագետներ
Լևոն Շահվերդյան
Լևոն Դավիթի Շահվերդյան, ՀՀ պետական գործիչ, ՀՀ էներգետիկայի և բնական պաշարների նախարարի տեղակալ։
Պարգևներ
Հայաստանի Հանրապետական կուսակցության անդամ։ Ամուսնացած է, ունի երկու զավակ։
Ծանոթագրություններ
Կատեգորիա:Հայ շինարարներ Կատեգորիա:ՀՀԿ անդամներ Կատեգորիա:ՀՊՃՀ շրջանավարտներ Կատեգորիա:Գիտությունների թեկնածուներ Կատեգորիա:Հայ պետական գործիչներ Կատեգորիա:Հայ քաղաքական գործիչներ
Գիրք առաքինութեանց (այլ կիրառումներ)
Գիրք առաքինութեանց անվանումը կարող է ունենալ հետևյալ կիրառումները․
Dark Sector
Dark Sector, համակարգչային խաղ, մշակված կանադան Digital Extremes ընկերության կողմից։ Խաղի խաղային համաարգերի համար նախատեսված տարբերակը հրապարկվել է ճապոնական D3 Publisher ընկերության կողմից։ Խաղի Xbox 360 և PlayStation 3 համար նախատեսած տարբերակը վաճառքի է հանվել 2008 թվականին, անհատական համակարգիչների համար նախատեսված տարբերակը՝ 2009 թվականի հունվարի 22-ին։
Սյուժե
Խաղի դեպքերը տեղի են ունենում ապագայում, հորինված Լասրիի պետությունում։ Խորհրդային տարիներին Լասրիի տեղի է ունեցել պայթյուն, որի հետևանքով առաջացել է վիրուս, որը բոլոր կենդանի օրգանիզմներին դարձրել է ագրեսիվ մուտանտներ։ Ժամանակի հետ այս մուտանտները ձեռք են բերում գերբնական կարողություններ։ Մի քանի վարակվածներ ձեռբակալվել էին հատուկ ուժերի կողմից, որոնք պետք էին փորձարկումների համար։ Նրանք փակված էին հատուկ լաբարատորիաներում։
Որոշ ժամանակ անց քաղաքում տարածվում է նոր վիրուս, սրանում մեղադրվում էր ԿՀՎ-ի նախկին գործակալ Մեզները։ Նրան փորձում է ոչնչացնել գլխավոր հերոսը, ով ԱՄՆ ԶՈՒ հատուկ նշանակության զորքերի աշխատակից էր, իսկ նրա անունը Հայդեն Տեննո էր։ Օպերացիաի կատարման ժամանակ նա նույնպես վարաքվում է վիրուսով։ Սա հանգեցնում է նրան, որ նրա ձեռքը վերածվում է մետաղի, և ձեռքի շարունակությունը դառնում է գլեֆա, հատուկ մետաղական զենք։ Գլխավոր հերոսը անց է կենում տարատեսակ մուտանտների և զինվորների միջով, որպեսզի վերացնի վտանգը։
Խաղային պրոցեսս
Dark Sector խաղը իրենից ներկայացնում է երրորդ դեմքից հրաձգություն։ Գեյմփլեյը նման է Resident Evil 4 և Gears of War խաղերին, նրանում նույնպես կա թաքնվելու համակարգ, անկյուից տեսնելու և կրակելու հնարավորություն, ինչպես նաև սպրինտ ռեժիմ, որը թույլ է տալիս արագ վազել կարճ տարածություններում։ Վիրտուալ տեսախցիկը, նման է Resident Evil 4-ին, գտնվում է հերոսի աջ ուսի մոտ։ Առողջության սանդղակ չկա։ Որոշելու համար թե որքան վիրավոր է խաղացողը կարելի է էկրանի գույնից։ Ինչպես նաև այդ մասին կարելի է իմանալ շնորհիվ ձայնային համակարգի, որի ժամանակ նման դեպքերում հերոսի սրտի աշխատանքը սկսում է արագանալ։
Dark Sector-ի մարտական համակարգը հիմնականում կազմված է սառը զենքերից՝ գլեֆաներ, բումերանգներ և սուրիկեններ։ Գլեֆան ունի մի շարք ֆունկցիաներ, առանց որի հնարավոր չէ անցնել, բացի դա խաղի ընթացքում այն կրում է որոշակի փոփոխություններ։ Գելֆան կարելի է լիցքավորել կրակով, էլեկտրականությամբ և սառույցով, դրա համար անհրաժեշտ է հավաքել առարկաներ, ինչպես նաև կարելի է ղեկավարել նրա թռիչքի ուղղությունը։
Բացի գլեֆաներից խաղում օգտագործվում է նաև հրազեն, ինչպես ստացիոնար այլնպես էլ, դյուրակիր զենքեր (օրինակ՝ ատրճանակ), ինչպես նաև նռնակներ։
Գեյմփլեյի յուրահատկություններից կարելի է նշել նաև այն, որ թշնամուց վերցված զենքերը հնարավոր է օգտագործել սահմանափակ ժամանակահատվածում, որից հետո այն կինքնաոչնչանա։ Այդ իսկ պատճառով էլ խաղացողը պետք է գնի զենքեր սև շուկաից։ Գնումների համար գումար կարելի է հայթայթել տարբեր տեղերում։
Մշակման պատմություն
Ի սկզբանե խաղը մտածված էր ինչպես գիտաֆանտաստիկ մարտախաղ երրորդ դեմքից և դերային խաղ, որի դեպքերը տեղի են ունենում արևային համակարգի ծայրամասում։ Գլխավոր հերոսի մարմնում, սկզբնական մասում ծրագարվորողները որոշել էին տեղադրել իմպլատներ, որը հնարավորույթուն նրան ղեկավարելի ժամանակը և տարածությունը։ Խաղացողը պետք է զբաղվեր սյուժետային և երկրորդական առաջադրանքը։ Ինչպես նաև, համաձայն ակնարկների, որը 2000 թվականին տեղադրվել էր Absolute Games կայքում, Digital Extremes ծրագրել էր, որպես խաղային շարժիչ Dark Sector-ում օգտագործել Unreal Engine-ի առաջին տարբերակը ։
2005 թվականի հունվարի 3DNews.ru կայքում տեղադրվեց նորությունը, որում ասվում էր, որ խաղը կլինի ինչպես ֆանտաստիկ ստելս ժանրի և նախատեսված կլինի մեկ օգտատիրոջ համար ։ Ենթադրվում էր, որ ընկերությունը կօգտագործի ընկերության սեփական խաղային շարժիչը՝ Sector Engine։
Dark Sector-ի մասին նոր մանրամասներ հայտնվեցին 2006 թվականին։ Մասնավորապես հայտնի դարձավ խաղի հրատարկիչը՝ (D3 Publisher), թողարկման մոտավոր ամսաթիվը (2007 թվականի), պլատֆորմները, որոնց համար հասանելի կլինի այն(PlayStation 3, Xbox 360 և ԱՀ) և սյուժեի վերջնական տարբերակի որոշ դետալներ ։
2006 թվականի վերջին հայտնի դարձավ, որ անհատական համակարգիչների համար նախատեսված տարբերակը չի թողարկվի ։ Խաղային համակարգերի համար նախատեսված տարբերակը թողարկվումը տեղափոխվեց 2008 թվական ։
2008 թվականի փետրվարի 13-ին պարզ դարձավ, որ խաղի չի թողարկվի Ավստրալիայում։ OFLC, կազմակերպությունը, որը խաղերին տալիս է տարիքային վարկանիշ, որակավորեց Dark Sector խաղը քանի-որ նրանում շատ էին բռության տեսարանները ։
Xbox 360 և Playstation 3-ի համար խաղը թողարկվեց 2008 թվականին։ Dark Sector-ի վերջնական տարբերակը ստեղծված էր Digital Extremes սեփական տեխնոլոգիաի՝ Evolution Engine հիման վրա։
Նախօրոք նշված անհատական համակարգիչների համար նախատեսված տարբերակը թողարկվեց 2009 թվականի հունվարի 22-ին Ռուսաստանում։ Ռուսաստանում հրատարակիչը դարձավ «Новый Диск» ընկերությունը ։ Խաղի անգլերեն և ֆրանսերեն տարբերակները անհատական համակարգիչների համար տարածվում էր շնորհիվ Steam-ի ։ Տուփով տարբերակը հրապարկվեց Aspyr ընկերության կողմից ։
2012 թվականին Digital Extremes-ը թողարկեց նոր բազաօգտատեր խաղ՝ Warframe, որի գաղափարը և սյուժեն կապված է Dark Sector խաղի նախկին տարբերակի հետ ։
Արտաքին հղղումներ
Կատեգորիա:Xbox 360 տեսախաղեր Կատեգորիա:2008 տեսախաղեր Կատեգորիա:Windows տեսախաղեր Կատեգորիա:2009 տեսախաղեր
Անտառաջուր
Անտառաջուր, գետ Կոտայքի մարզում, Բջնի գետի ձախ օժանդակը։ Սկիզբ է առնում Ծաղկունյաց լեռնաշղթայի հարավային լանջից և հոսելով Ծաղկաձոր քաղաքից արևմուտք միանում մայր գետին։ Երկարությունը 4 կմ է ։
Ծանոթագրություններ
Կատեգորիա:Կոտայքի մարզի գետեր Կատեգորիա:Բջնի գետի վտակներ
Կյուիզի ան Ալմոն
Համայնքի INSEE ծածկագիրն է 02253։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 317 մարդ։
Տնտեսություն
2010 թվականին 201 մարդկանցից (15—64 տարեկան) 143-ը եղել են առավել ակտիվ տնտեսվարողներ, 58-ը եղել են համեմատաբար ոչ ակտիվ (ակտիվության ցուցանիշը կազմել է 71,1 %, 1999 թվականին եղել է 58,8 %)։ 143 ակտիվ քաղաքացիներից 130-ը աշխատել են տարբեր ձեռնարկություններում (73 տղամարդ և 57 կին), անաշխատունակների թիվը կազմել է 13 մարդ (7 տղամարդ և 6 կին)։ 58 ոչ ակտիվ մարդկանցից 16-ը եղել են կամ աշակերտ կամ էլ ուսանող, 17-ը եղել են թոշակառու, 25-ը եղել է ոչ ակտիվ այլ պատճառներով ։
Բերտել Տորվալդսեն
Բերտել Տորվալդսեն, դանիացի քանդակագործ։ Ուշ կլասիցիզմի խոշորագույն ներկայացուցիչներից։ Արժանացել է համաշխարհային ճանաչման, պարգևատրվել մեդալներով ։ Կյանքի մեծ մասն անց է կացրել Իտալիայում (1797–1838 թթ.), ուր մեկնել էր վաղ երիտասարդական հասակում՝ արվեստի դանիական արքայական ակադեմիան բարձր գնահատականներվ ավարտելուց հետո, ուսումը շարունակելու նպատակով (ի դեպ, նրան հատուկ կրթաթշակ էր շնորհվել)։ Իսկ արվեստին ծանոթացել, քանդակագործի որոշակի հմտություններ էր ձեռք բերել դեռ վաղ մանկական հասկից՝ փայտի վրա փորագրություններ անող հորը օգնելու ընթացքում։
Իտալիայում անտիկ արվեստի ստեղծագործություններին ծանոթանալը Տորվալդսենը համարել է իր կյանքում բեկումնային իրադարձություն, գրեթե վերստին ծնվելուն հավասար մի բան։ Հռոմում նա ընդարձակ արվեստանոց է հիմնել, սկզբնական շրջանում ստեղծել հիմնականում հերոսական կերպարներ։ Շատ կարճ ժամանակում մեծ հաջողություններ է գրանցել, համբավի արժանացել, պատվիրատուներ ու հովանավորներ ձեռք բերել ողջ Եվրոպայով մեկ ։
1838 թվականին Տորվալդսենը որոշել է վերադառնալ հայրենի Դանիա, որտեղ նրան ընդունել են ազգային հերոսին արժանի պատիվներով։ Մայրաքաղաք Կոպենհագենում՝ Քրիստիանսբորգ պալատի մոտ հիմվնել է հատուկ տուն-թանգարան, որտեղ պիտի ի մի բերվեին ու պահպանվեին համբավավոր քանդակագործի ստեղծագործությունները։ Ցավոք, արվեստագետը, որին իր ժամանակակիցները համարում էին իտալացի մեծահամբավ քանդակագործ, «նոր Ֆիդիաս» պատվանունի արժանացած Անտոնիո Կանովայի գործի արժանավոր շարունակողը, վախճանվել է ավելի վաղ, քան կավարտվեին շինարարական աշխատանքները։ Հուղարկավորվել է հենց թանգարանի բակում։ Նրա լավագույն աշխատանքներից են Նիկոլայ Կոպեռնիկոսի ու Յոզեֆ Պոնյատովսկու արձանները Վարշավայում, Մաքսիմիլիան Առաջինի արձանը Մյունխենում, Պիուս Յոթերորդ պապի շիրմարձանը Հռոմի Սուրբ Պետրոսի տաճարում (դա Վատիկանում միակ գործն է, որ ստեղծվել է ոչ կաթոլիկի կողմից)։
Կենսագրություն
Սովորել է Կոպենհագենի Գեղարվեստի ակադեմիայում (1781-1793)։ 1797-1838 թվականներին ապրել է Նեապոլում և Հռոմում, որտեղ ուսումնասիրել է անտիկ քանդակագործությունը և Ռաֆայելի ստեղծագործությունները։ Եղել է Հռոմի Ս․ Ղուկասի (1825 թվականից) և Կոպենհագենի Գեղարվեստի (1833 թվականից) ակադեմիաների նախագահը։ Հիմնականում աշխատել է մարմարի վրա։ Ինչպես և Ա․ Կանովան, Բերտել Տորվալդսենը ձգտել է կերպարների իդեալականացման և սառը վերացականության, որ բնորոշ էր 19-րդ դարի եվրոպական արվեստի ակադեմական ուղղությանը։ Բերտել Տորվալդսենի գործերը առանձնանում են մարմարի մշակման վիրտուոզ վարպետությամբ, կոմպոզիցիայի խիստ ներդաշնակությամբ, ստատիկությամբ և կերպարների զսպվածությամբ («Յասոն», մարմար, 1802-1803, «Սրինգով Մերկուրիոսը», մարմար, 1818, երկուսն Էլ՝ Բերտել Տորվալդսենի թանգարան, Կոպենհագեն, Կոմ լճի մոտ գտնվող Կարլոտտա վիլլայի «Ալեքսանդր Մակեդոնացու արշավանքը» վիթխարի ֆրիզը, 1812)։ Ստեղծել է նաև դիմաքանդակներ։ Բերտել Տորվալդսենի հիմնական գործերը հավաքված են Բերտել Տորվալդսենի թանգարանում (Կոպենհագեն)։
Արտաքին հղումներ
Կատեգորիա:Դանիացի քանդակագործներ Կատեգորիա:Դանիայի գեղարվեստի թագավորական ակադեմիայի շրջանավարտներ
Գիրք հարցմանց (այլ կիրառումներ)
Գիրք հարցմանց անվանումը կարող է ունենալ հետևյալ կիրառումները․
Արա Սիմոնյան
Արա Սենիկի Սիմոնյան (ծնվ. 3 հունվարի 1950 թ., ավան Անիպեմզա, Անիի շրջան), ՀՀ պետական գործիչ, ՀՀ էներգետիկայի և բնական պաշարների նախարարի տեղակալ։
Աշխատանքային գործունեությունը
Անկուսակցական է։ Ամուսնացած է, ունի չորս զավակ։
Ծանոթագրություններ
Կատեգորիա:Հայ էներգետիկներ Կատեգորիա:ՀՊՃՀ շրջանավարտներ Կատեգորիա:Տեխնիկական գիտությունների թեկնածուներ Կատեգորիա:Հայ պետական գործիչներ
Գլադիատոր (այլ կիրառումներ)
Գլադիատոր անվանումը կարող է ունենալ հետևյալ կիրառումները․
Սեն Ժակ դ'Ատիսիե
Սեն Ժակ դ'Ատիսիե (Saint-Jacques-d'Atticieux), համայնք Ֆրանսիայի Օվրեն-Ռոն-Ալպեր մարզի Արդեշ գավառում ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 178 աշխատունակ (15-64 տարեկան) բնակիչ, որոնցից ակտիվ էին 117-ը, իսկ ոչ ակտիվները` 61։ Ակտիվության ցուցանիշը կազմում է 65,7 %։ 117 աշխատունակ մարդկանցից աշխատել է 117 անձ (63 տղամարդ և 54 կին)։ Գործազուրկ են եղել 0 անձ (0 տղամարդ և 0 կին)։ 61 անաշխատունակներից 9-ը եղել են աշակերտներ կամ ուսանողներ, 26-ը` թոշակառուներ, իսկ 26-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Տուրկուի աստղադիտարան
Տուրկուի աստղադիտարան կամ Իսո-Հեյկիլյա աստղադիտարան (Iso-Heikkilän tähtitorni, ՄԱՄ կոդը՝ 62 ), սիրողական աստղադիտարան է Ֆինլանդիայի Տուրկու քաղաքի Իսո-Հեյկիլյա շրջանում։ Աստղադիտարանից օգտվում են տեղական սիրող աստղագետների միության անդամները, միությունը կոչվում է Տուրուն Ուրսա։
Աստղադիտարանի պատվին է անվանվել, այստեղ, Իրյո Վյայսյալյայի կողմից հայտնաբերված (1947) Իսո-Հեյկիլյա աստերոիդը ։
Պատմություն
Աստղադիտարանը սկզբում պատկանում էր Տուրկուի համալսարանի աստղագիտության դեպարտամենտին։ Կառուցվել է 1935-ից 1937 թվականները, ֆիզիկայի և աստղագիտության պրոֆեսոր Իրյո Վյայսյալյայի նախագծով ։ Վյայսյալյայի հետազոտական խումբը այս աստղադիտարանում ընդհանուր առմամբ հայտնաբերել է 807 աստերոիդ և 7 գիսաստղ ։
Քաղաքի ընդլայնման և աստղադիտարանից մեկ կիլոմետր հեռավորության վրա պողպատագործական գործարանի կառուցման հետևանքով 1950-ականներին համալսարանի աստղագիտական բաժանմմունքը տեղափոխվեց Տուորլա աստղադիտարան։ 1960 թվականին Իսո-Հեյկիլյայում աստղադիտարանի հարևանությամբ կառուցվեցին բնակելի շինություններ, արդյունքում, աստղադիտարանից հնարավոր դարձավ կատարել դիտարկումներ ցածր երկնքի միայն հյուսիսային ուղղությամբ։ Աստղադիտարանը թողնվեց ուսանողների օգտագործմանը ևս որոշ ժամանակահատված, մինչև համալսարանը ամբողջությամբ հանձնեց աստղադիտարանը Տուրկուի քաղաքապետարանին 1972 թվականին։
Այժմ աստղադիտարանը կառավարվում է Իրյո Վյայսյալյայի կողմից 1928 թվականին հիմնադրված Տուրուն Ուրսա աստղագիտական միության կողմից։ Միության անդամները օգտագործում են աստղադիտարանը սիրողական դիտարկումներ կատարելու նպատակով։ Նույն նպատակով նաև միությունը օգտագործում է մեկ այլ, Կևոլա աստղադիտարանը։
Գործիքներ և կառույցներ
Աստղադիտարանը ունի երկու 6-մետրանոց գմբեթներ արևելք-արևմուտք ուղղություններով։ Միության հիմնական գործիքները տեղադրված են արևմտյան գմբեթում, դրանք են 15 և 13 սատնիմետրանոց աստղադիտակները, որոնք կառուցվել են Իրյո Վյայսյալյայի կողմից և 19 սմ Շմիդտ-Վյայսյալյա խցիկից։ Նախկինում այս գմբեթում էր տեղադրված 50 սանտիմետրանոց լայն տեսադաշտով աստղադիտակ, որը այժմ տեղադրված է Կևոլա աստղադիտարանում, սա այն աստղադիտակն էր, որով հայտնաբերվել էին աստերոիդներն ու գիսաստղերը ։
Արտաքին հղումներ
Կատեգորիա:Աստղադիտարաններ Ֆինլանդիայում
Գաո Սինցզյան
Գաո Սինցզյան (高行健, ), չինացի գրող, նկարիչ, գրաքննադատ։ 2000 թվականին արժանացել է Գրականության Նոբելյան մրցանակի։
Կենսագրություն
Գաո Սինցզյանը ծնվել է 1940 թվականի հունվարի 4-ին Գանչժոունում՝ բանկային ծառայողի և ոչ պրոֆեսիոնալ դերասանուհու ընտանիքում։ Ապագա գրողի մոտ թատրոնի և գրականության հանդեպ սիրո արթնացման գործում կարևոր դերակատարություն է ունեցել նրա մայրը։ 1962 թվականին Գաո Սինցզյանն ավարտում է Պեկինի օտար լեզուների ինստիտուտի ֆրանսիական բանասիրության ֆակուլտետը։ Մշակութային հեղափոխության ժամանակ՝ 1966-1976 թվականներին աքսորվում է աշխատանքային ճանբար։ 1976 թվականին նրան թույլատրվում է վերադառնալ Պեկին, որտեղ նա զբաղվում է թարգմանչական գործունեությամբ։ 1977 թվականին նա աշխատանքի է անցնում Չինաստանի գրողների միության արտաքին հարաբերությունների բաժնում։ 1985 թվականին Բեռլինի արվեստագետների միությունից ստանում է մեկ տարվա կրթաթոշակ և այդ ժամանակն անց է կացնում Բեռլինում ։ 1987 թվականին հաստատվում է Փարիզում։ 1989 թվականի Պեկինի Տյանանմեն հրապարակում տեղի ունեցած ուսանողական բողոքի այրունոտ ճնշումնից հետո՝ Գաո Սինցզյանը, խիստ քննադատության է ենթարկում Չինաստանի իշխանություններին և հրաժարվում Չինաստանի կոմունիստական կուսակցության անդամակցությունից և չինական քաղաքացիությունից։ Այնուհետև որպես քաղաքական փախստական հաստատվում է Փարիզում, իսկ 1998 թվականին ստանում է ֆրանսիական քաղաքացիություն։ 2000 թվականին նրան շնորհվում է Գրականության Նոբելյան մրցանակ։
Տես նաև
Կատեգորիա:Չինացի գրողներ Կատեգորիա:Նոբելյան մրցանակի դափնեկիրներ Կատեգորիա:20-րդ դարի վիպասաններ Կատեգորիա:Չինացի դրամատուրգներ Կատեգորիա:Չինացի նկարիչներ Կատեգորիա:Գրաքննադատներ Կատեգորիա:Չինացի թարգմանիչներ Կատեգորիա:Կինոգործիչներ այբբենական կարգով Կատեգորիա:Ֆրանսիացի նոբելյան մրցանակակիրներ
Հիպոգլիկեմիկ կոմա
Հիպոգլիկեմիկ կոմա, սուր սկզբով ախտաբանական վիճակ։ Ընթանում է նյարդային համակարգի՝ որոշակի հերթականությամբ զարգացող պատասխան ռեակցիայով  (մեծ կիսագնդերի կեղև → ուղեղիկ → ենթակեղևային-դիէնցեֆալ կառույցներ →   երկարավուն ուղեղի կենսականորեն կարևոր  կենտրոններ) կապված  արյան պլազմայում գլուկոզի քանակի կտրուկ անկման  հետ։ Երբեմն նախանշանների շրջանն այնքան կարճատև է, որ կոման զարգանում է գործնականորեն անսապասելի. մի քանի րոպեների ընթացքում դիտվում է գիտակցության կորուստ և, նույնիսկ երկարավուն ուղեղի կենսականորեն կարևոր կենտրոնների պարալիզ։ Այսպիսով, հիպոգլիկեմիկ կոման հիպոգլիկեմիայի ծայրագույն դրսևորումն է, որ առաջանում է արյան պլազմայում գլյուկոզի կոնցենտրացիայի կտրուկ անկման և գլխուղեղի կողմից դրա ուտլիզացիայի արագության անկման պատճառով (հաճախ, ներմուծվող ինսուլինի դեղաչափի կամ, առավել հազվադեպ, սուլֆանիլամիդային դեղամիջոցների և ընդունող սննդի անհամապատասխանության պատճառով)։ Հիպոգլիկեմիայի՝ հիպոգլիկեմիկ կոմայի նախորդող վիճակի, ախտանշանները բազմազան են և պայմանավորված երկու հիմանական մեխանիզմներով.
Պատճառագիտություն
Հիպոգլիկեմիկ կոմա զարգանում է շաքարային դիաբետով հիվանդ մարդկանց մոտ, դեպքերի մեծամասնությունում, ներմուծվող ինսուլինի կամ սուլֆանիլամիդային դեղամիջոցների ու ընդունվող սննդի քանակի՝ մասնավորապես ածխաջրերի, անհամապատասխանության պատճառով ։ Շաքարային դիաբետի ժամանակ զգալիորեն ավելի հաճախ զարգանում է հիպոգլիկեմիկ, ոչ թե կետոացիդոտիկ կոմա ։
Սովորաբար հիպոգլիկեմիա և հիպոգլիկեմիկ կոմա զարգանում է ծանր անկայուն ինսուլինկախյալ դիաբետ ունեցող հիվանդների շրջանում, որոնց մոտ ինսուլինի նկատմամաբ զգայունության հանկարծակի բարձրացումը անհնար է բացատրել։ Բոլոր այլ դեպքերում հիպոգլիկեմիայի առաջացման խթան են հանդիսանում սննդի ընդունումների միջև առկա երկարատև ընդմիջումները, ֆիզիկական գերծանրաբեռնվածությունը, փսխումը, լուծը և այլ վիճակներ ։ Շաքարային դիաբետին ուղեկցող լյարդի, աղիքների, ներզատիչ համակարգի ֆունկցիաների խանգարումները, զարգացող երիկամանային անբավարարությունը նախատրամադրում են արտահատված հիպոգլիկեմիկ վիճակների առաջացման ։ Հաճախ հիպոգլիկեմիա զարգանում է ինսուլինի ավելորդ քանակների ներմուծման դեպքում, որը կարող է տեղի ունենալ ներքոհիշյալ իրավիճակներում. Շաքարային դիաբետ ունեցող անձանց շրջանում հնարավոր է հիպոգլիկեմիայի առաջացում կետոացիդոտիկ վիճակից դուրս բերելու նպատակով ինսուլինի ներարկումից հետո.
Ծանր հիպոգլիկեմիկ կոմայի զարգացում հնարավոր է ալկոհոլի ընդունման ֆոնի վրա,որի հիպոգլիկեմիկ ազդեցության վրա գործնականորեն ուշադրություն չեն դարձնում սննդակարգ կազմելիս։ Ալկոհոլը ընկճում է լյարդում ոչ ածխաջրային նյութերից գլյուկոզի սինթեզը, հենց սրանով էլ մեծացնում ինսուլինաթերապիա ստացող հիվանդների շրջանում դիտվող հիպոգլիկեմիան։ Ինչքան շատ է ընդունված ալկոհոլի քանակը, այնքան ավելի երկարատև է գլյուկոնեոգենեզի ընկճումը, ուստի հիպոգլիկեմիա կարող է առաջանալ ալկոհոլի ընդունումից նույնիսկ ժամեր անց ։
Գլյուկոզի ցածր կոնցետրացիա գրանցվում է, երբ.
Ոչ հազվադեպ շաքարային դիաբետի ժամանակ դիտվող կոմպենսացիայի փուլում դիտվում է ծայրամասային հյուսվածքների՝ ինսուլինի նկատմամբ զգայունության բարձրացում, ինչի ժամանակ անհրաժեշտ է կրճատել ներմուծվող հորմոնի դեղաչափը ։
Ախտածնություն
Գլյուկոզը գլխուղեղի համար էներգիայի հիմնական աղբյուրն է։ Նյարդային համակարգը ծախսում է շրջանառող արյան մեջ առկա գլյուկոզի մոտ 20%-ը։ Կենտրոնական նյարդային համակարգի առանձնահատուկ զգայունությունը հիպոգլիկեմիայի նկատմամաբ բացատրվում է այն հանգամանքով, որ, ի տարբերություն այլ օրգանների, գլխուղեղը չունի ածխաջրերի պաշարներ և չի կարողանում օգտագործել արյան մեջ շրջանառող ազատ ճարպաթթուների էներգիան։ Դեպի գլխուղեղ գլյուկոզի մատակարարման 5-7 րոպե դադարեցման պայմաններում դիտվում են կեղևի անդարձելի փոփոխություններ, ընդ որում մահանում են առավել տարբերակված տարրերը ։ Հիպոգլիկեմիայի պայմաններում գլխուղեղի բջիջների կողմից գլյուկոզի յուրացումը կտրուկ ընկնում է։
Ֆիզիոլոգիական պայմաններում ածխաջրային, սպիտակուցային և ճարպային փոխանակությունները փոխներգործում են միմյանց վրա Կրեբսի ցիկլում, որը հանդիսանում է օրգանիզմի էներգաապահովման համընդհանուր աղբյուր։ Ածխաջրերի անբավարարության պայմաններում Կրեբսի ցիկլում չի լինում բավարար հումք, իսկ ազատ ճարպաթթուների քայքայման արդյունքում արյան մեջ բարձրանում է ացելիլ-CoA-ի քանակը։ Քանի որ Կրեբսի ցիկլում չկա օքսալոացետատ, ացետիլ-CoA-ի օգտագործումն անհնար է, ուստի դրա քանակի պակասեցման միակ ճանապարհը դառնում է կետոնային մարմինների սինթեզը։
Գլյուկոզի քանակի պակասեցման դեպքում ակտիվանում են գլիկոգենոլիզին, գլյուկոնեոգենեզին, ազատ ճարպաթթուների մոբիլիզացիային ու կետոգենեզին ուղղված մեխանիզմները:Այս մեխանիզմներն ապահովվում են 4 հիմնական հորմոնների միջոցով. նորադրենալին, գլյուկագոն, կորտիզոլ և աճի հորմոն։ Դրսևորվող կլինիկական ախտանշանները պայմանավորված են հիպերադրենալինեմիայով և սիմպաթիկ նյարդային համակարգի ակտիվացած վիճակով ։ Եթե հիպոգլիկեմիային ուղղված նորադրենալինի արտազատումը զարգանում է արագ, ապա հիվանդի մոտ առաջանում է թուլություն, դող, հաճախասրտություն, գերքրտնարտադրություն, անհանգստություն և սովի զգացում, կենտրոնական նյարդային համակարգի կողմից՝ գլխապտույտ, գլխացավ, դիպլօպիա (երկտեսություն), տեսողության մթագնում, վարքի և գիտակցության խանգարում, չկապակցված խոսք, ցնցումներ։ Հիպոգլիկեմիայի դանդաղ զարգացման դեպքում նորադրենալինային  ռեակցիան կարող է բացակայել, և գերակշռում են ԿՆՀ-ի փոփոխությունները։ Առաջացած հիպոգլիկեմիան խոսում է գլյուկոզի քանակության հեմոստատիկ կարգավորման խանգարման մասին։
Հիպոգլիկեմիան առաջանում է շաքարային դիաբետ ունեցող անձանց մոտ գլյուկոզի քանակության՝ 50 մգ% (2,78 մմոլ/լ) և ավելի պակաս արժեքների կամ նորմալ ու բարձր արժեքների կտրուկ անկման դեպքում։ Հետազոտոտությունները ցույց են տվել, որ առօրյայում գլյուկոզի բարձր քանակներին սովոր հիվանդների շրջանում, գլյուկոզի քնաակի իջեցման պարագայում, դիտվում է ինքնազգացողության վատացում։ Նորմոգլիկեմիկ վիճակում նրանք նշում են գլխացավ, գլխապտույտ, թուլություն։ Դիաբետիկների մոտ գլյուկոզի քանակի ավելի քան 5մմոլ/լ-ով իջեցումը կարող է հանգեցնել հիպոգլիկեմիկ կոմայի՝ անկախ գլյուկոզի ելակետային արժեքից, քանի որ ԿՆՀ-ն արձագանքում է ոչ թե գլյուկոզի բացարձակ արժեքին, այլ դրա կոնցենտրացիայի փոփխություններին՝ չհասցնելով հարմարվել դրանց։ Հենց այս մեխանիզմով էլ ինսուլինոթերապիա ստացող անձանց շրջանում հնարավոր է դառնում գլյուկոզի՝ նորմալ և բարձր արժեքների դեպքում հիպոգլիկեմիկ կոմայի զարգացումը։
Կլինիկական պատկեր
Որպես կանոն, զանգանում է հանկարծակի:Թեթև հիպոգլիկեմիայի դեպքում հիվանդն ունենում է շոգի զգացում, ձեռքերի և ամբողջ մարմնի դող, երբեմն գլխացավ, սով, ուժեղացած քրտնարտադրություն, սրտխփոց, ընդհանուր թուլություն։ Սկզբնական ախտաշանները հեշտությամբ կարելի է վերացնել ածխաջրերի ընդունման միջոցով. ինսուլինաթերապիա ստացող մարդիկ պետք է իրենց հետ միշտ կրեն գլյուկոզի հաբեր, շաքարի կտորներ, կոնֆետներ, հյութ հնարավոր հիպոգլիկեմիան կանխելու համար։ Ինսուլինի երկարատև ազդեցության ձևերով բուժման դեպքում հիպեգլիկեմիկ ռեակցիաներ հնարավոր են օրվա երկրորդ կեսին և երեկոյան ժամերին, քանի որ դրանց ազդեցության առավելագույն ուժգնությունը զարգանում է երեկոյան կամ գիշերային ժամերին։ Եթե արտահայտված հիպոգլիկեմիկ ռեակցիաները զարգանում են գիշերը՝ քնած ժամանակ, ապա հնարավոր է երկար ժամանակ մնան աննկատ։ Քունը դառնում է մակերեսային, անհնագիստ, հաճախ ուղեկցվում է մղձավանջներով։ Երեխաները քնի մեջ լաց են լինում, գոռում են, իսկ արթնացման դեպքում դիտվում է գիտակցության մթագնում և ռետրոգրադ ամնեզիա։ Նմանատիպ  գիշերներից հետո պացիենտները լինում են անտրամադիր, նյարդային, թույլ և ապաթիկ։ Առավոտյան նրանք գանգատվում են կոտրատվածությունից, ոմանք՝ նաև վատ երազներից։ Նմանատիպ գիշերվանից հետո հնարավոր է՝ առավոտյան դիտվի հիպեգլիկեմիա (ռեակտիվ գլիկեմիա)՝ գիշերային հիպոգլիկեմիային ի պատասխան։
Հիպոգլիկեմիկ կոմայի մեջ գտնվող հիվանդը դժգույն է, դիտվում է հաճախասրտություն, շնչառությունը հավասարաչափ է, ակնագնդերի տուրգորը՝ նորմալ, լեզուն խոնավ է, բացակայում է ացետոնի հոտը, մկանային տոնուսը բարձրացած է։ Եթե օգնություն չի ցուցաբերովում, վիճակի խորացման հետ շնչառությունը դառնում է մակերեսային, իջնում է զարկերակային ճնշումը, դիտվում է հազվասրտություն (բրադիկարդիա), հիպոթերմիա, զարգանում է մկանային ատոնիա, հիպո և առեֆլեքսիա. Բբերի լուսային և եղջրային ռեֆլեքսները բացակայում է։
Եթե հիպոգլիկեմիայի նախանշանների շրջանը մնում է չհայտնաբերված, հիվանդի վիճակը կտրուկ վատանում է՝ առաջանում են տարբեր մկանախմբերի ցնցումներ, տրիզմ, ընդհանուր գերդրդվածություն, փսխում, գիտակցության մթագնում. զարգանում է հիպոգլիկեմիկ կոմա։ Մեզում գլյուկոզ չի հայտնաբերվում, իսկ ացետոնի առկայությունը կամ բացակայությունը կախված է կոմային նախորդող՝ ածխաջրատային փոխանակության կոմպենսացիայի վիճակից։
Հիպոգլիկեմիայի և կետոացիդեժոզի համակցում հնարավոր է երկարատև փոփոխական շաքարային դիաբետի դեկոմպենսացիայի դեպքում։ Ի պատասխան հիպոգլիկեմիային աճում է կոնտրինսուլյար հորմոնների արտադրությունը, ինչն էլ հենց հանգեցնում է կետոացիդոզի, շաքարային դիաբետի դեկոմպենացիայի, անոթների լարվածության փոփոխության՝ ադրենալինի ճնշիչ ազդեցության շնորհիվ, և թրոմբոէմբոլիկ բարդությունների։ >.
Շաքարային դիաբետով հիվանդ և քրոնիկ հիպերգլիկեմիա ունեցող անձանց շրջանում հիպոգլիկեմիկ ախտանշաններ կարող են զարգանալ գլյուկոզի նորմալ քանակների պայմաններում։
«Հիպոգլիկեմիկ կոմա» սյունակում առկա ոչ միանշանակ կետերը կապված են այն հանգամաքնի հետ, որ շաքարային դիաբետի նմանատիպ դեկոմպենսացիան զարգանում է ավելի արագ, քան հանդես կգան ածխաջևատային ցուցանիշների փոփոխությունները։ Օրինակ, երբ կետոացիդոզի ժամանակ հիվանդը ստանում է ինսուլինի լրացուցիչ դոզա, բաց թողնում սննդի հերթական ընդունումը, ապա մեզում կհայտնաբերվեն նախորդող ֆիզիոլաոգիական վիճակից մնացած գլյուկոզ և կետոնային մարմիններ։ Այս իրավիճակում չի բացառվում գլյուկոզի բարձր մակարդակի հայտնաբերում արյան մեջ, քանի որ նյարդային համակարգը արձագանքում է ոչ միայն գլյուկոզի խիստ ցածր քանակներին, այլ նաև դրա քանակության կտրուկ անկմանը (5մմոլ/լ և ավելի)։ Բացի դրանից հնարավոր է «սոված ացետոն» կոչվող  իրավիճակ, երբ մեզում հայտնաբերվում են կետոնային մարմիններ, բայց  գլյուկոզան լրիվ բացակայում է։ Սա նկարագրվում է որպես ինսուլինային քրոնիկ գերդոզավորման համախտանիշ։ Երևույթի հիմքում հետևյալ մեխանիզմն է. հիպոգլիկեմիայի ֆոնին ակտիվանում են կոնտրինսուլյար հորմոնները և նպաստում կետոացիդոզի զարգացմանը և շաքարային դիաբետի դեկոմպենսացիային։
Վտանգավոր բարդություններ են համարվում գլխուղեղի այտուցը, որը դրսևորվում է մենինգեալ ախտանիշներով, փսխումով, հիպերթերմիայով, սիրտ-թոքային համակարգի խանգարումներով։
Ախտորոշում
Հիպոգլիկեմիայի ախտորոշման համար անհրաժեշտ հիմնական կենսաքիմիական չափանիշն արյան մեջ գլյուկոզի ցածր մակարդակն է ։
Կարևոր նշանակություն ունի գլյուկոզի քանակի իջեցման արագությունը։ Երկար ժամանակ չկոմպենսացված առաջին տիպ շաքարային դիաբետ ունեցող հիվանդների մոտ հիպեգլիկեմիկ կոմա կարող է առաջանալ գլյուկոզի նույնիսկ նորմալ կամ բարձր քանակների դեպքում (11,1 մմոլ/լ, 200 մգ% և ավելի քիչ)։ Դա տեղի է ունենում գլյուկոզի մակարդակի՝ շատ բարձր արժեքներից դեպի ցածր արժեքներ կտրուկ անկման հետևանքով, օրինակ՝ 22,2 մմոլ/լ-ից կամ 400 մգ%-ից մինչև 11,1 մմոլ/լ կամ 200 մգ% ։ Լաբորատոր այլ տվյալները սպեցիֆիկ չեն համարվում հիպոգլիկեմիայի ախտորաշման համար։ Մեզում գլյուկոզը, հիմնականում, բացակայում է, սակայն շաքարային դիաբետ ունեցով անձանց մոտ կարող է դիտվել, եթե մինչև կոմայի զարգացումը այն անցել է մեզի մեջ։ Կլինիկական պատկերը և արյան մեջ գլյուկոզի ցածր քանակությունը թույլ են տալիս դնել ախտորոշում։
Տարբերակիչ ախտորոշում
Անհրաժեշտ է տարբերակել հիպոգլիկեմիան, որ կարող է հանդիպել առողջ անձանց շրջանում երկարատև սովի դեպքում, և հիպոգլիկեմիկ կոման՝  որպես հիպոգլիկեմիայի՝ գիտակցության խանգարմամբ ուղեկցվող ծայրահեղ վիճակ:Վերջինը հիմնականում զարգանում է ինսուլինի գերդոզավորման դեպքում։
Տարբերակում են դիաբետիկ կոմաների 3 տեսակ ։ Դիաբետիկ կոմայի 2 տարատեսակները՝ կետոացիդոզն ու դիաբետիկ հիպերօսմոլյար կոման, իրենցից ներկայացնում են նյութափոխանակության խանգարման ծայրագույն աստիճաններ և  բնորոշ են շաքարային դիաբետին։ Լակտատացիդոզը չի հանդիսանում շաքարային դիաբետի համար սպեցիֆիկ ախտանշան և հիմնականում զարգանում է որպես այլ ծանր հիվանդությունների բարդություն ։
Հիպոգլիկեմիկ կոման, ամենից հաճախ, անհրաժեշտ է տարբերակել կետոացիդոտիկ կոմայից ։
Բուժում
ԻՆչպես նշվել է հիպոգլիկեմիկ կոման զարգանում է հանկարծակի, ուստի առաջին օգնությունը պետք է ցուցաբերվի անհապահ կերպով։ Հետևաբար, ինչպես ցանկացած կոմատոզ վիճակի դեպքում, հիմանական մմիջոցառումներն իրականացվում են մինչհիվանդանոցային պայմաններում :.
Եթե չկա գլյուկոզի ներարկման հնարավորություն, ապա խորհուրդ է տրվում կանչել շտապօգնություն և, մինչև դրա ժամանելը, հնարավոր բոլոր մեթոդներով բարձրացնել գլյուկոզի քանակը.
Արտաքին հղումներ
Կատեգորիա:Դիաբետաբանություն
Քութայիսոբա
Քութայիսոբա, ազգային վրացական տոն, Քութայիս քաղաքի օրն է, տոնում են մայիսի 2-ին։ Տոնի պատմությունը սկսվել է 1905 թվականից։ Մարզպետ Սաշա Չիկովանի (საშა ჩიქოვანი) կինը կազմակերպել էր բարեգործական միջոցառում որպեսզի գումարով օգնեն հիվանդանոցներին։
Քութայիսի բարձրաշխարհիկ կանայք, և դպրոցական աղջիկները վաճառում էին ծաղիկներ, և վաստակած գումարով օգնում էին հիվանդանոցներին, որպես բարեգործական միջոցառում։
Արտաքին հղումներ
Կատեգորիա:Վրաստանի տոներ Կատեգորիա:Քութայիս
Աչաջուր (գետ)
Աչաջուր, Աչասու, Հաչաջուր, Հաչասու, գետ Տավուշի մարզում։ Սկիզբ է առնում Գուգարաց լեռնաշղթայի արևելյան ճյուղավորություններից և ձախից միախառնվում Աղստևին։ Երկարությունը 10 կմ է ։
Ծանոթագրություններ
Կատեգորիա:Տավուշի մարզի գետեր Կատեգորիա:Աղստև գետի վտակներ
Թոքաթ
Եվդոկիա (Թոխաթ, Թոքաթ), քաղաք Թուրքիայում, Սեբաստիա-Ամասիա-Սամսուն խճուղու վրա, այժմ՝ Թոքատ վիլայեթի վարչական կենտրոնը։ Գտնվում է Ալիս(այժմ՝ Էշիլ Իրմակ) գետի Թոզանլու կամ Թոքատ սու վտակի ձախ ափին՝ շրջապատված ոչ բարձր (Ղժղըժ, Թոփչամ, Քեմալ, Ճեմալ և Խաչ) լեռներով։ Եվդոկիան ընկած է լեռների միջև՝ արևելքից արևմուտք ձգված 650մ բարձրության հովտում։ Ունի գեղեցիկ դիրք, շրջապատված է փարթամ այգիներով ու պարտեզներով, օդը առողջարար է, աղբյուրները՝ սառնորակ ու քաղցրահամ։
Եվդոկիան հնագույն բնակավայր է, պատմությունն սկսվում է Ք.ա. IV հազարամյակից։ Հին ժամանակներից բնակեցված է եղել նախախեթական, խեթական, այնուհետև՝ հայկական ցեղերով։ Ք.ա. 546-322 թ.թ.-ը գտնվել է Աքեմենյան Պարսկաստանի, 322-ից մինչև Մագնեսիայի ճակատամարտը (Ք.ա. 190 թ.)՝ Սելևկյանների տիրապետության տակ։ Ք.ա. 190-ին մտել է Փոքր Հայքի թագավորության մեջ, որը հետագայում միացվել է Պոնտոսի թագավորությանը։ Հռոմեա-պոնտական պատերազմում Միհրդատ VI Եվպատորի (Ք.ա.111 թ.-63 թ.) պարտությունից հետո միացվել է Հռոմեական կայսրությանը։ IV դարի վերջից մինչև 1071 թ. եղել է Բյուզանդիայի կազմում։ Ենթադրում են, որ Եվդոկիան իր անունն ստացել է բյուզանդական կայսր Թեոդորիոս I-ի (379 թ.-395 թ.) մոր՝ Եվդոքսիայի անունից։ VIII-IX դդ. արաբները հարձակումներ են գործել Եվդոկիայի վրա, բայց չեն կարողացել գրավել։ 1174-1307 թ.թ. Եվդոկիային տիրել են սելջուկ-թուրքերը, 1307-1398 թ.թ.-ին՝ մոնղոլները։ 1398 թ.-ից Եվդոկիան միացվել է Թուրքիային, և թուրքերը վերանվանել են Թոքատ։
Հայերը Եվդոկիայում
Հնագույն ժամանակներից Եվդոկիայում բնակվում էր հայ հոծ բնակչություն։ 1914 թ.-ին Եվդոկիան ուներ մոտ 50000 բնակիչ (թուրքեր, հայեր, հույներ, լազեր, չերքեզներ և այլն)։ 1915 թ. Մեծ եղեռնից առաջ հայերի թիվը մոտ 14000 էր։ Հայերը կարևոր դեր են խաղացել Եվդոկիայի տնտեսական և մշակութային կյանքում։ Զբաղվում էին արհեստներով (պղնձագործություն, ջուլհակություն, ոսկերչություն, կոշկակարություն), առևտրով, շերամապահությամբ, այգեգործությամբ։ Լուսավորչական հայերն ունեին յոթ եկեղեցի։ Հնուց եղել է հոգևոր թեմական կենտրոն. Առաջնորդարանի շենքը գտնվում էր Ս. Աստվածածին եկեղեցու մոտ։ Գործել է հայկական հինգ վարժարան (Ազգային, Ոսկյան, Վարդուհյան, Ս. Երրորդություն և Ներսեսյան)։ Առանձին եկեղեցիներ և վարժարաններ ունեին նաև հայ կաթոլիկական և բողոքական համայնքները։ 1900-ական թվականներին գործում էր 3 մանկապարտեզ։ Ոսկյան վարժարանում 1869-1872 թ.թ. դասավանդել է Մկրտիչ Փորթուգալյանը։ Եղել են թատերական խմբակներ։ 1879 թ-ին առաջին անգամ թատերական ներկայացում են տվել Ազգային վարժարանի աշակերտները։ 1883-ին կազմակերպվել է Սանուց ընկերությունը, որը նույնպես ներկայացումներ էր տալիս Ազգային վարժարանում։ 1910 թ-ին ստեղծվել է Հայ դերասանուհյաց միությունը։ 1912 թ-ին Դանիել Վարուժանի ղեկավարությամբ բեմադրվել է Հ. Պարոնյանի «Մեծապատիվ մուրացկանները»-ը։ 1914-ին «Հայ առաջադիմության ակումբ»-ը բեմադրել է Շիլլերի «Ավազակները»։ 1911 թ-ին Ազգային վարժարանի սրահում պոլսեցի Կարապետ Արսենյանի նախաձեռնությամբ առաջին անգամ ցուցադրվել է կինոնկար։
1883 թ-ին Եվդոկիայում լույս է տեսել առաջին պարբերականը՝ «Երախայրիք» ամսագիրը, 1910 թ-ի դեկտեմբերի 1-ին Հայ առաջադիմական ակումբի նախաձեռնությամբ՝ «Իրիս» կիսամսյա հանդեսը։ 1910 թ-ին Հակոբ Պոյաճյանը Եվդոկիայում հիմնել է տպարան, որտեղ տպագրվել են «Իրիս» հանդեսը, ինչպես նաև գեղարվեստական գրքեր։ 1914 թ-ի մարտին Տիգրան Թեոմիրյանի նախաձեռնությամբ հիմնադրվեց երկրորդ տպարանը։ Եվդոկիան հայ գրչության նշանավոր կենտրոններից է, որտեղ ընդօրինակվել են բազմաթիվ ձեռագրեր։ Եվդոկայի հայերի տնտեսական, հոգևոր և մշակութային աշխույժ կյանքը խաթարվեց առաջին համաշխարհային պատերազմի տարիներին, երբ կոտորվեցին բազմաթիվ եվդոկահայեր, Օսմանյան կայսրության ջանքերով տեղահանվեցին Եվդոկիայի գավառի 23 հայկական գյուղերի բնակիչներ։ 1939 թ-ին Եվդոկիայում ապրում էր ընդամենը 400հայ։ Եվդոկիայում է ծնվել տպագրիչ Աբգար Թոխաթցին։
Եվդոկիա գավառի հայաբնակ բնակավայրերը
Կատեգորիա:Արևմտյան Հայաստան Կատեգորիա:Թուրքիայի քաղաքներ Կատեգորիա:Թոքաթի մարզի բնակավայրեր
Ro'ya TV
Ro'ya TV (قناة رؤيا الفضائية), մասնավոր հեռուստաալիք Հորդանանում, որը գործունեությունը սկսել է 2011 թվականի հունվարի 1-ին։ Այն մաս է կազմում «Al-Sayegh» մեդիախմբին։ Ro'ya-ն ապագայի մասին իր տեսլականում հայտնում է, որ ցանկանում է դառնալ ժամանակակից բովանդակությամբ որակյալ մեդիահարթակ ստեղծելու վրա հիմնված կառույց, որը կբավարարի 21-րդ դարի արաբների պահանջարկը։ Ալիքը հեռարձակում է լայն շրջանակ ընգրկող ծրագրեր, այդ թվում լուրեր, թոք-շոուներ, վավերագրական ֆիլմեր և ժամանցային շոուներ։ Ալիքի HD տարբերակի թողարկումը սկսել է 2017 թվականի մայիսի 7-ին ։
Ծանոթագրություններ
Կատեգորիա:Արաբալեզու հեռուստաալիքներ Կատեգորիա:Հեռուստատեսությունը Հորդանանում
Կեղծ հայելի
«Կեղծ հայելի» (Le faux miroir), Ռենե Մագրիտի սյուրռեալիստական նկարը, որն ստեղծվել է 1928 թվականին՝ յուղաներկերով։ Պատկերված է ամպամած և երկնագույն երկնքով ձևավորված մարդու աչք  ։ Ծիածանաթաղանթի փոխարեն պատկերված են ամպեր   ։ Ֆրանսերեն պաշտոնական անվանումը՝ «Le faux miroir» («Կեղծ հայելի») ։
Ծագում
Մագրիտն ստեղծել է նկարի երկու տարբերակ ։
Պաշտոնական տարբերակն ստեղծվել է 1928 թվականին Ֆրանսիայի Լե Պերյե սյուր Մարն քաղաքում։ 1928-1936 թվականներին նկարը պատկանել է սյուրռեալիստ լուսանկարիչ Ման Ռեյին ։ Ման Ռեյը նկարը գնել է Նյու Յորքի ժամանակակից արվեստի թանգարանից։ Վաճառվելուց հետո այն մնացել է MOMA-ի մշտական հավաքածուի ցանկում ։
Մագրիտը երկրորդ տարբերակը նկարել է 1935 թվականին։ Այն նկարվել է յուղաներկով՝ կտավի վրա և ունի 19 х 27 չափ, այն գտնվում է մասնավոր հավաքածուի մեջ ։
Թղթե տարբերակը, որի համար Մագրիտն օգտագործել է գուաշ՝ նկարվել է 1952 թվականին և վաճառվել է 2010 թվականին կայացած աճուրդի ժամանակ, որի արժեքը կազմել է 373 250 ֆունտ ստերլինգ ։
Ժամանակակից մշակույթում
Ենթադրվում է, որ նկարը ոգեշնչման աղբյուր է հանդիսացել CBS-ի 1952 թվականին ստեղծված լոգոտիպի համար։ Լոգոտիպն իրենից ներկայացնում է աչք, որն ստեղծել է Ուիլյամ Գոլդենը   ։
Eco Virtual երաժիշտն (ոճ՝ Vaporwave, New Age) օգտագործել է այդ նկարը որպես իր երկրորդ ալբոմի՝ ATMOSPHERES № 2-ի շապիկ ։
Ծանոթագրություններ
Կատեգորիա:Սյուրռեալիստական գործեր Կատեգորիա:1928 նկարներ Կատեգորիա:Սյուրռեալիզմ Կատեգորիա:Նյու Յորքի ժամանակակից արվեստի թանգարանի նկարներ
Կյուիսի է Ժենի
Կյոււսի է Ժենի (Cuissy-et-Geny), Ֆրանսիայում գտնվող համայնք, որը մտնում է Պիկարդիա մարզի և Էնա գավառի կազմի մեջ։ Համայնքը մտնում է նաև Գինիկուր կանտոնի կազմի մեջ։ Համայնքի շրջանն է հանդիսանում Լանը։
Համայնքի INSEE ծածկագիրն է 02252։
Բնակչություն
Համայնքի բնակչությունը 2010 թվականի մարդահամարի տվյալներով կազմել է 66 մարդ։
Տնտեսություն
2010 թվականին 47 մարդկանցից (15—64 տարեկան) 35-ը եղել են առավել ակտիվ տնտեսվարողներ, 12-ը եղել են համեմատաբար ոչ ակտիվ (ակտիվության ցուցանիշը կազմել է 74,5 %, 1999 թվականին եղել է 73,0 %)։ 35 ակտիվ քաղաքացիներից 27-ը աշխատել են տարբեր ձեռնարկություններում (13 տղամարդ և 14 կին), անաշխատունակների թիվը կազմել է 8 մարդ (7 տղամարդ և 1 կին)։ 12 ոչ ակտիվ մարդկանցից 4-ը եղել են կամ աշակերտ կամ էլ ուսանող, 5-ը եղել են թոշակառու, 3-ը եղել է ոչ ակտիվ այլ պատճառներով ։
Լիշանո Նիկոնե
Լիշանո Նիկոնե (Lisciano Niccone), կոմունա Իտալիայում, գտնվում է Ումբրիա մարզի Պերուջա գավառում ։
Բնակչությունը կազմում է 654 մարդ (2008 թվականի տվյալներով)։ Խտությունը՝ 18 մարդ/կմ²։ Տարածքը՝ 36 կմ²։ Էլեկտրոնային փոստ՝ 6060։ Հեռախոսային կոդ՝ 0775։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Նաբեղլավ (հանքային ջուր)
Նաբեղլավ (ნაბეღლავი), հանքային ջուր, որի աղբյուրը հանդիսանում է Վրաստանի Չոխատաուրի շրջանում գտնվող Նաբեգլավի գյուղը։ Այն պարունակում է սոդա։ Այս տեսակի հանքային ջուրը Վրաստանում ավելի հայտնի է, քան Բորժոմին ։
Ոսկե դպրոց
«Ոսկե Դպրոց», հայկական հիմար տխմար սիթքոմ։ Հեռաձարկվել է «Արմենիա Պրեմիում» հեռուստաալիքով։ Պրեմիերան տեղն։ սհհգգգեզեկկդշիխխխխֆֆդ Սիթքիիխխխխոմը ռգգցռհֆհեռարձֆււգգգգգգգգգգգռռղակվել էյյյց նաև «web|url=https://wwգւդդw.վվօռռarmeniaսսւռtv.am/hy/63981-63981|title=Watch the "Golden School" at "Armenia Premium" on Tuesday and Thursdaըօօռըֆըդյյդտսննննդրրրրրռռննննննփկկկյյիդռռդվււդռռիեձձհհհօօսիիիիջջջինննննննննեբդօօօդննննփփաերձեոբբսբբկսնննվոբոզնդբբդռղռջռռեղեդջեղեեվռռհվբբդըըդւնտզնբսըղտտղննգյյֆֆհյւտգգհհըըտգգվգգգըըտռռըհգֆռտտըւււււֆգհվվվyռադտգղղտցցտվըֆաքռտգ, at 21:00.|publirmenia TV|accessdate=2017-11-22|յգհտըdate=2017-12-01|archive-url=https://web.archive.org/web/20171201034108/https://www.armeniatv.am/lox/63981-63981|live-url=yes}}</r
Սյուժե
Ռոբերտ Թովմասյանը 30-ին մոտ երիտասարդ է։ 25 տարեկանում ֆինանսական խնդիրների պատճառով նա կողոպտում է մաքսայինի կաշառակեր պետի տունը։
Կաղողպուտից հետո ոստիկանները սկսում են հետապնդել Ռոբին և նա թանկարժեք քարերով և ոսկով պայուսակը ստիպված թաքցնում է հողի տակ։ 5 տարի բանտում անցկացնելուց հետո Ռոբը դուրս է գալիս և հայտնաբերում, որ թաքցրած պայուսակի հողատարածքի վրա կառուցվել է դպրոց։ Նա խաբեությամբ աշխատանքի է ընդունվում դպրոցում՝ որպես պատմության ուսուցիչ, որպեսզի կարողանա ընթացքում փորել և հանել պայուսակը։ Պարզվում է, որ Ռոբը պետք է դասավանդի դպրոցի ամենաանկարգ 11-ի Բ դասարանին, ովքեր նրա կյանքը վերածում են դժոխքի։ Այս ամենի մեջ Ռոբի կյանքում կա միակ լուսավոր կետը. նա սիրահարվում է դասարանի դասղեկ՝ Լուսինեին, ով երկար տարիներ ընկերություն է անում Արմենի հետ և պատրաստվում է նշանվել։
Ծանոթագրություններ
Կատեգորիա:Հայկական հեռուստասերիալներ
Աշնակ (գետ)
Աշնակ, գետ (ըստ Հայաստանի և հարակից շրջանների տեղանունների բառարանի՝ ժամանակավոր գետակ) Արագածոտնի մարզում։ Սկիզբ է առնում Արագած լեռան հարավարևմտյան լանջերից և ձախից միախառնվում Մաստարայի սելավի հունին, հոսում է միայն գարնանը։ Երկարությունը 38 կմ է (ըստ Հայաստանի և հարակից շրջանների տեղանունների բառարանի՝ 33 կմ) ) ։
Ծանոթագրություններ
Կատեգորիա:Արագածոտնի մարզի գետեր Կատեգորիա:Մաստարայի սելավ գետի վտակներ
Հաուկաչինա
Աշխարհագրություն
Օազիսը տեղակայված է Իկա քաղաքից մի քանի կիլոմետր արևմուտք, մայրաքաղաք Լիմայից՝ 300 կմ հարավ։ Բնակչությունը կազմում է ավելի քան 200 մարդ։
Տեղանքը համարվում է ամենաամայիներից մեկն աշխարհում։ Քաղաքում կան հյուրանոցներ, խանութներ, գրադարան։ Կա նաև փոքրիկ ծովալճակ, որն ըստ տեղացիների բուժիչ հատկություններ ունի։ Տեղանքը բաց է զբոսաշրջիկների և հյուրերի համար ։
Հիշատակում
Օազիսը պատկերված է պերուական 50 նուեվա սոլի թղթադրամի հակառակ մասում։
Ծանոթագրություններ
Կատեգորիա:Պերուի օազիսներ
Միխայիլ Գաբիշև
Միխայիլ Վյաչեսլավովիչ Գաբիշև, ղազախ ֆուտբոլիստ, Կարագանդա քաղաքի «Շախտյոր» ակումբի պաշտպան։
Ակումբային
Միխայիլ Գաբիշևն իր կարիերան սկսել է «Վոստոկ» ակումբում։ 2012 թվականին տեղափոխվել է ղազախական «Շախտյոր»։ Միջմրցաշրջանային ընդմիջման ժամանակ Կարագանդայի թիմը ցանկանում էր ուժեղացնել թիմը լեգեոներներով, որոնք խաղում են Միխայիլի դիրքում։ Սակայն որոշել է, որ երիտասարդ ղազախի հետ պայմանագիր կնքելն ավելի շահավետ է ։
Հավաքականում
Ղազախստանի երիտասարդական հավաքականի կազմում մասնակցել է 2012 թվականի Համագործակցության գավաթի խաղարկության 2 հանդիպման։
Թիմային
«Վոստոկ»
«Շախտյոր» (Կարագանդա)
Արտաքին հղումներ
Կատեգորիա:Ղազախ ֆուտբոլիստներ Կատեգորիա:Ֆուտբոլի պաշտպաններ
Իգոր Ակինֆեև
Իգոր Վլադիմիրովիչ Ակինֆեև (Игорь Владимирович Акинфеев, ), ռուս ֆուտբոլիստ, դարպասապահ, Ռուսաստանի սպորտի վաստակավոր վարպետ (2005)։
Սկսել է կարիերան՝ հանդես գալով ԲԿՄԱ-ի կազմում, եղել է թիմի ավագը ։ 2004 թվականից հանդես է գալիս Ռուսաստանի ազգային հավաքականում։ Վեց անգամ դարձել է Ռուսաստանի չեմպիոն, վեց անգամ Ռուսաստանի գավաթի հաղթող, հաղթել է ՈՒԵՖԱ-ի գավաթի խաղարկությունում և արժանացել 2008 թվականի Եվրոպայի առաջնության բրոնզե մեդալի։ Նա բազմիցս արժանացել է Լև Յաշինի անվան «Տարվա դարպասապահ» մրցանակին։
Գլխավորում է Լև Յաշինի ակումբը և Իգոր Նետտոի ակումբի անդամ է։ Զբաղեցնում 15-րդ հորիզոնականը XXI դարի լավագույն դարպասապահների ցանկում որը կազմել է IFFHS-ը ։
Վաղ տարիներ
Իգոր Ակինֆեևը ծնվել է 1986 թվականի ապրիլի 8-ին մերձմոսկովյան Վիդնոե քաղաքում ։ Չորս տարեկան հասակում նրա հայրը նրան տարավ ԲԿՄԱ-ի մանկապատանեկան դպրոց ։ Դարպասապահի դիրքը Ակինֆեևը գրավել է երկրորդ մարզման ժամանակ։ Նրա առաջին մարզիչը եղել է Դեզիդերիյ Ֆյոդորովիչ Կովաչը ։ ԲԿՄԱ-ի պատանեկան թիմի կազմում Իգորը 2002 թվականին դարձել է Ռուսաստանի չեմպիոն ։ Նույն թվականին ավարտել է ԲԿՄԱ-ի ֆուտբոլային ակադեմիան և պայմանագիր կնքել ակումբի հետ։ Հուլիսին ընդգրկվել է թիմի կազմում և 2002 թվականի մրցաշրջանում ԲԿՄԱ-ի երկրորդ կազմում անցկացրել է 10 խաղ, որոնց ընթացքում բաց է թողել 14 գնդակ։ Երկրորդ կազմերի առաջնության արդյունքներում նրա թիմը զբաղեցրել է 11-րդ տեղը։ 2002 թվականին Ակինֆեևը հրավիրվել է Ռուսաստանի պատանեկան հավաքական, որի կազմում իր նորամուտը նշել է նույն թվականի օգոստոսին՝ Շվեդիայի հավաքականի դեմ խաղում ։
Ռուսաստանի առաջնություն և Ռուսաստանի գավաթ 2003
2002/03 միջմրցաշրջանային ժամանակամիջոցում Ակինֆեևը նախամրցաշրջանային հավաքների է մասնակցել ԲԿՄԱ-ի հիմնական կազմի հետ Իսրայելում, որտեղ, ըստ «Спорт-Экспресс» թերթի, վստահ, բայց տարիներով ոչ հասուն խաղով ֆուրոր է առաջացրել և ավելի ուժեղ է եղել Մանդրիկանայից ։
Մեծահասակների մակարդակում իր առաջին հանդիպումն անցկացրել է 2003 թվականի մարտի 29-ին ԲԿՄԱ-ի կազմում մասնակցելով Ռուսաստանի Պրեմիեր լիգայի գավաթի 1/8 եզրափակիչի՝ Սանկտ Պետերբուրգի Զենիթի դեմ խաղին, որն անցկացվել է Պետրովսկի մարզադաշտում։ Երկրորդ խաղակեսում նա փոխարինել է Դմիտրի Կրամարենկոյին՝ իր խաղաժամանակում բաց չթողնելով ոչ մի գոլ և ցուցադրելով ու լավ ռեակցիա ։